Licitar

Licitars (pronounced [lǐtsitaːr]; Croatian: licitarska srca; Slovene: lectova srca) adɔkɔdɔkɔdze a ahosu wɔ ho a wɔdze ewo dɔkɔdɔkɔ ayɛ a ɔka Crotia na ''Slovenia's cultural heritage'' ho. Wɔyɛ amambra ho ahyɛnsewdze wɔ Croatia ahenkurow a ɔyɛ Zagreb. Wɔfa hɔn dɛ wɔyɛ egudze a wɔtaa dze ma wɔ dwumadzi a ɔkyerɛ ɔdɔ tse dɛ ayefor na ''Valentine's Day'' ase. Borɔnya ber mu no, wɔdze licitar akoma mpempem yɛɛ egudze dze guu Zagreb kurow mu na borɔnya dua a ɔwɔ afanan no ankasa do.

Afe 2010 mu no, UNESCOfo dze Akakadur paanoo a ofi  Northern Croatia kaa  "Representative List of the Intangible Cultural Heritage" ho maa Crotia amambra.

 Abakɔsɛm na amambra 
Amambra a ɔyɛ Licitar ne nyɛe na ne mae twe mu kɔ ekyir wɔ mfeha duesia mu. Nna Licitaryɛfo, a wɔfrɛ hɔn Medičari, dzi mu paa wɔ kurow mu, nna wɔtaa hwehwɛ hɔn licitar ekyir kwan ofi (licitars were more sentimental than giving a bouquet of roses) ekyir no. Nkorɔfo kakra a hɔn enyi gye edwindzi a ɔwɔ ebusua esumadze mu no ama amambra no tse ase ndɛ mpo, nna kwan a wɔfa do yɛ no nntaa nnsesa. Licitar kor ne nyɛe da ho gye mber ma ɔbor bosoom kor.

Licitar bɛgyee dzin ɔnam dɛ nna wɔtɔn no wɔ  Marija Marian abosonfie a ɔwɔ Marijna Bistrica (a ɔbɛn Zagreb) a ahotsewfo kɛseraa St Mary a ɔwɔ Bistrica wɔ ''Assumption'' anaa ''St Magaret' Day'' no ntsi. Kaansa ɔnnyɛ ɔsom n'ahyɛnsewdze, nna wɔtaa tɔ licitar dze kɔ fie dze kae hɔn kwan tsentsen a nna wotwa kɔ Zagorje. Nna licitar ne bɔbew na n'ahosu a ɔnnyɛ kuntann a ɔtwe nkorɔfo yɛ dza nna wɔdze kyerɛ hɔn ebusuafo na hɔn efipamfo wɔ ber a wɔsanee bae no.

 Atomdze na ne nyɛe 
Wɔdze amambra mu atomdze, kwan na ahofama na wɔdze yɛ Licitar. Hɔn atomdze nnyɛ kuntann (ewo, isiam, nkyerɛfuwa, nsu na ahosu a ɔyɛ ɔdomankomadze) naaso hɔn nyɛe kyɛr. Isiam no nyin dzi nda kakra, nna wɔayɛ no wɔ kwan bi do na wɔato, na wɔdze ato hɔ ma woenya adapɛn ebiem ama wɔaawow. Wɔdze ahosu bɛka ho yɛ dza odzi ekyir, wɔyɛ wie a nna woegya no hɔ bio ma woeenya adapɛn ebien. Licitar no wow ara pɛr nna afei woesiesie ho na wɔdze atɔ hɔ dapɛn kor dɛ ɔnwow.

Amambra mu no, Licitar yɛ 100% nsa ano edwuma a wɔdze adanadan, nhyiren anaa ahwehwɛ nkakramba siesie ho. Dɛ mbrɛ wɔdze ewo isiam na ɔdomankomadze ayɛ no, wobotum edzi ansaana wɔdze biribi esiesie ho.

Wɔtaa frɛ Licitar dɛ ɔyɛ akakadur paanoo, kaansa akakadur nnyim.

 Dza wɔyɛ no abaefor mu 
Abaefor ber mu no, Licitar yɛ amambra mu Croatian na Slovenian adze (and can be found in all Croatian and Slovenian airports and in many tourist gift shopa),dza wɔdze siesie borɔnya dua ho, ayefor akyɛdze a wɔdze ma ahɔho, edwuma akyɛdze, na egudze a wɔdze yɛ ndzɛmba pii, na dza wɔdze ma nkorɔfo dze kyerɛ wo dɔ a ewɔ ma hɔn.

 Hwɛ iyi so 

 Croatia amambra
 Slovenia amambra
 Lebkuchen